|  |  |
| --- | --- |
| *projektas* | Sąlygų priedas Nr.3 |

**PIRKIMO – PARDAVIMO SUTARTIS Nr.\_\_\_\_\_**

Vilnius, 202\_ m. \_\_\_\_\_\_\_\_\_ mėn.\_\_\_ d.

**UAB „........“**, juridinio asmens kodas......, buveinės adresas....., atstovaujama \_\_\_\_\_\_\_\_\_\_\_\_\_\_\_\_\_\_\_, veikiančio pagal bendrovės įstatus, toliau tekste vadinama „Pardavėju“ ir **UAB „Vilniaus apšvietimas“**, juridinio asmens kodas 120125820, buveinės adresas Elektrinės g. 1, Vilnius, atstovaujama \_\_\_\_\_\_\_\_\_\_\_\_\_\_\_\_\_, veikiančio pagal bendrovės įstatus, toliau vadinama „Pirkėju“, toliau tekste Pardavėjas ir Pirkėjas kiekvienas atskirai gali būti vadinami „Šalimi“ ir kartu „Šalimis”,

Vadovaujantis tarptautinio pirkimo atviro konkurso būdu rezultatais, sudarė šią pirkimo-pardavimo sutartį (toliau – Sutartis):

1. **SUTARTIES DALYKAS**
   1. Šia sutartimi Pardavėjas įsipareigoja perduoti jam nuosavybės teise priklausančias Sutarties 1.2. punkte numatytas Prekes Pirkėjo nuosavybėn, o Pirkėjas įsipareigoja priimti Prekes ir sumokėti už jas nustatytą pinigų sumą šios Sutarties numatytomis sąlygomis ir tvarka.
   2. Pardavėjas Pirkėjo nuosavybėn perduoda Prekes, nurodytas Prekių sąraše (Sutarties priedas Nr.1.), kuris yra sudėtinė ir neatskiriama šios sutarties dalis.
   3. Sutarties galiojimo metu Pirkėjas neįsipareigoja užsakyti ir nupirkti daugiau kaip 70% Prekių sąraše nurodyto Prekių kiekio. Prekėms taikoma fiksuoto įkainio kainodara.
   4. Esant poreikiui, gali būti perkamas papildomas Prekių kiekis ir kitos to paties tipo Prekės, kurios nenumatytos Prekių sąraše (Sutarties priedas Nr. 1), pagal Pardavėjo tos dienos galiojantį kainoraštį. Tokių prekių kiekis negali viršyti 10 proc. maksimalios Sutarties vertės.
   5. Pirkėjas neįsipareigoja užsakyti papildomo prekių kiekio, jei nebus poreikio.
   6. Subtiekėjai pasitelkiami/nepasitelkiami.
   7. Sutarties įvykdymo užtikrinimui Pardavėjas ne vėliau kaip per 5 darbo dienas nuo Sutarties pasirašymo privalo pateikti Pirkėjui 5 (penkių) procentų vertės nuo Pardavėjo pasiūlyme nurodytos bendros Sutarties kainos su PVM pirmo pareikalavimo neatšaukiamą besąlyginę banko garantiją (originalas) kartu su apmokėjimą patvirtinančiu dokumentu arba atitinkamą sumą pervesti į UAB „Vilniaus apšvietimas“ sąskaitą LT577180300038467698 AB Šiaulių banko Vilniaus filiale. Jei Pardavėjas nepateikia Sutarties įvykdymo užtikrinimo, Sutartis neįsigalioja. Sutarties įvykdymo užtikrinimas (garantija, arba piniginis įnašas) galioja iki sutarties galiojimo termino pabaigos plius 30 dienų.
2. **PREKIŲ TIEKIMO SĄLYGOS**
   1. Prekes Pardavėjas Pirkėjui pristato kaip galima greičiau, bet ne vėliau kaip per terminą, kurį Pardavėjas nurodė savo pasiūlyme - \_\_\_\_(\_\_\_\_\_) nuo Sutarties pasirašymo ar paraiškos gavimo.
   2. Visas Sutartyje numatytas prekių bendras kiekis (kartu su papildomu) turi būti pagamintas ir pateiktas montavimui ne vėliau kaip per 24 (dvidešimt keturis) mėnesius nuo šios sutarties įsigaliojimo.
   3. Prekės perkamos atskirais užsakymais, kurių maksimalus dydis – ne daugiau kaip po 300 vnt. per mėnesį. Šalims susitarus gali būti patiekiamas ir didesnis Prekių kiekis. Pirkėjas paskutinį užsakymą pateikia ne vėliau kaip per Pardavėjo pasiūlyme nurodytą pristatymo terminą plius viena darbo diena.
   4. Laiku nepristatęs Prekių Pardavėjas už kiekvieną pavėluotą dieną moka 0,05% dydžio delspinigius nuo užsakymo kainos.
   5. Prekes Pardavėjas pristato ir perduoda į UAB „Vilniaus apšvietimas“ sandėlį, esantį Elektrinės g. 1, Vilniuje arba kitu Pirkėjo nurodytu adresu Vilniuje.
   6. Priimant Prekes gali dalyvauti abiejų Šalių atstovai.
   7. Nustatęs, kad gautų Prekių kokybė ar komplektiškumas neatitinka Sutarties, techninės specifikacijos, normatyvinių dokumentų (standartų, techninių sąlygų ir kt.), kitų pirkimo dokumentų bei lydinčiųjų dokumentų reikalavimų, ar prekių kiekis neatitinka nurodyto pirminiuose juridinę galią turinčiuose buhalterinės apskaitos dokumentuose, paraiškoje, Pirkėjas privalo apie tai raštu pranešti Pardavėjui.
   8. Pardavėjas, gavęs pranešimą apie nustatytus Prekių trūkumus, privalo ne vėliau kaip kitą darbo dieną raštu atsakyti Pirkėjui.
   9. Pirkėjui nustačius Sutarties 2.7 punkte numatytus neatitikimus, Pardavėjas per 7 (septynias) dienas arba per su Pirkėju suderintą terminą įsipareigoja pašalinti neatitikimų akte nurodytus trūkumus (pateikti naujas, kokybės reikalavimus atitinkančias prekes, pateikti papildomas prekes ir kt.). Pardavėjui laiku nepašalinus trūkumų, Pardavėjas moka Pirkėjui 0,05 proc. dydžio delspinigius už kiekvieną įpareigojimo nevykdymo dieną nuo užsakymo, kuriame nustatyti trūkumai, kainos.
3. **KAINA IR ATSISKAITYMAS UŽ PREKES**
   1. Maksimali Sutarties vertė – \_\_\_\_\_\_\_\_\_\_\_ (\_\_\_\_\_\_\_\_\_\_\_) eurų be PVM arba \_\_\_\_\_\_\_\_\_(\_\_\_\_\_\_\_) eurų su PVM. Prekių kaina yra nurodyta priede Nr.1.
   2. Sutarčiai taikoma fiksuoto įkainio kainodara.
   3. Užsakymo kaina – kaina už atskirą, Pirkėjo pateiktą užsakymą.
   4. Pardavėjas į Prekių kainą privalo įskaičiuoti visas su Prekių tiekimu susijusias išlaidas, įskaitant, bet neapsiribojant:
      1. transportavimo išlaidas (t.t. ir taros susigrąžinimo);
      2. pakavimo, pakrovimo, tranzito, išpakavimo, tikrinimo, draudimo ir kitas su Prekių tiekimu susijusias išlaidas;
      3. visas su dokumentų, kurių reikalauja Pirkėjas, rengimu ir pateikimu susijusias išlaidas;
      4. naudojimo ir priežiūros instrukcijų, numatytų Techninėje specifikacijoje, pateikimo išlaidas;
      5. Prekių garantinės priežiūros, sąskaitos pateikimo per Sąskaitų administravimo bendrą informacinę sistemą (SABIS) išlaidas.
   5. Į Prekių kainą turi būti įskaičiuota Prekės kaina, visos išlaidos ir mokesčiai.
   6. Avansas nenumatomas. Už tarą, ant kurios pateikiamos prekės, sąskaita-faktūra neišrašoma, tara priimama ir grąžinama pasirašant priėmimo-perdavimo aktą ar kitą lygiavertį dokumentą.
   7. Pirkėjas atsiskaito pagal Pardavėjo sistemoje Sąskaitų administravimo bendrą informacinę sistemą (SABIS) pateiktą sąskaitą faktūrą.
   8. Pirkėjas už tinkamas Prekes apmoka per 30 (trisdešimt) kalendorinių dienų po PVM sąskaitos-faktūros gavimo dienos.
   9. Laiku neapmokėjus už pateiktas tinkamas Prekes, Pirkėjas, Pardavėjui pareikalavus, moka 0,05% dydžio delspinigius nuo neapmokėtos sumos už kiekvieną atsiskaityti pavėluotą dieną.
   10. Už Prekes atsiskaitoma pinigines lėšas pervedant į Sutartyje nurodytą Pardavėjo banko sąskaitą.
   11. Bet kuri Sutarties šalis Sutarties galiojimo metu turi teisę inicijuoti Sutartyje numatytų Prekių įkainių perskaičiavimą (keitimą) ne anksčiau kaip po **6 (šešių)** mėnesių nuo Paskutinės pirkimo, kurio pagrindu sudaryta Sutartis, pasiūlymų pateikimo termino dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu „Valstybės duomenų agentūros oficialiai skelbiami Importuotų prekių kainų indeksai (produktų pagal veiklos rūšį klasifikatorius – „Metaliniai gaminiai, išskyrus mašinas ir įrangą“ pokytis viršija **5 (penkis) procentus**. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis¹, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
   12. Perskaičiuotos kainos įforminimas: kainos perskaičiavimas įforminamas dvišaliu Pardavėjo ir Pirkėjo pasirašomu papildomu susitarimu dėl įkainių ir Sutarties kainos perskaičiavimo - (toliau – Susitarimas). Nei viena Šalis neturi teisės atsisakyti pasirašyti tokio susitarimo be objektyvių priežasčių. Prie Susitarimo yra būtina pridėti šiuos Sutarties šalių įgaliotų atstovų pasirašytus

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Šiuos indeksus galima rasti: https://osp.stat.gov.lt; **žingsniai:** Visi rodikliai; Rodiklių duomenų bazė; Pagal temą; Ūkis ir finansai (makroekonomika); Kainų indeksai, pokyčiai ir kainos; Importuotų prekių kainų indeksai IKI, kainų pokyčiai, svoriai; Importuotų prekių kainų indeksai; Importuotų prekių kainų indeksai (2021 m. – 100);Viršuje spaudžiame v Lentelės parinktys;Produktų pagal veiklos rūšį klasifikatorius → Nurodome: „25. Metaliniai gaminiai, išskyrus mašinas ir įrangą“; parenkame laikotarpį.

priedus: kainos Eur be PVM perskaičiavimą pagrindžiančius dokumentus, skaičiavimą pagrindžiančius dokumentus.

* 1. Susitarime dėl įkainių ir Sutarties kainos perskaičiavimo Šalys privalo nurodyti indekso reikšmę laikotarpio pradžioje (pasiūlymo pateikimo arba paskutinio perskaičiavimo mėnesio) ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.
  2. Perskaičiuotieji įkainiai taikomi Prekėms, pateiktoms po Šalių Susitarimo dėl įkainių ir Sutarties kainos perskaičiavimo pasirašymo. Perskaičiavimas neatliekamas įkainiams Prekių, kurias Pardavėjas dėl savo kaltės vėluoja pateikti ir kurias privalėjo pateikti iki perskaičiavimo.
  3. Įkainiai perskaičiuojami pagal šią formulę:

*, kur:*

– perskaičiuotas (pakeistas) įkainis (Eur be PVM)

a – sutartyje numatyto arba po paskutinio perskaičiavimo įkainio dydis (Eur be PVM).

k – Pagal „Importuotų prekių kainų indeksai (2021 m. – 100); Metaliniai gaminiai, išskyrus mašinas ir įrangą“ apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur

Ind naujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas „Importuotų prekių kainų indeksai (2021 m. – 100); Metaliniai gaminiai, išskyrus mašinas ir įrangą“.

Ind pradžia – laikotarpio pradžios datos (mėnesio) „Importuotų prekių kainų indeksai (2021 m. – 100); Metaliniai gaminiai, išskyrus mašinas ir įrangą“. Pirmojo perskaičiavimo atveju laikotarpio pradžia (mėnuo) yra Paskutinės pirkimo, kurio pagrindu sudaryta ši Sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

* 1. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.
  2. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
  3. Perskaičiuota kaina (įkainiai) pradedama (-i) taikyti nuo kitos dienos po Susitarimo dėl įkainių ir Sutarties kainos perskaičiavimo pasirašymo.

1. **ŠALIŲ TEISĖS IR PAREIGOS**
2. Pardavėjo teisės ir pareigos:
   * 1. Pardavėjas privalo nuosekliai vykdyti Sutartį, nustatytu terminu pristatyti Prekes Pirkėjui, atlikti kitus įsipareigojimus, numatytus Sutartyje, įskaitant ir Prekių defektų šalinimą.
     2. Pardavėjas privalo pristatyti Prekes, atitinkančias Sutartyje ir jos prieduose nurodytą Prekių būklę, užtikrinant atitiktį tokios rūšies ir tokio naudojimo laiko daiktams įprastai keliamiems reikalavimams;
     3. Pardavėjas privalo prisiimti Prekių žuvimo ar sugedimo riziką iki Prekių priėmimo momento;
     4. Pardavėjas privalo užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą;
     5. Pardavėjas privalo per 5 (penkias) darbo dienas nuo Pirkėjo raštu pateikto prašymo gavimo dienos pateikti išsamią Prekių tiekimo ataskaitą, nurodydamas, kokios Prekės buvo pristatytos, bei pateikdamas papildomą su Prekių tiekimu susijusią informaciją;
     6. Pardavėjas privalo kartu su Prekėmis pateikti Pirkėjui visą būtiną dokumentaciją, įskaitant Prekių naudojimo ir priežiūros instrukcijas, bei konsultuoti Pirkėją kitais klausimais;
     7. Pardavėjas privalo tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
     8. Pardavėjas turi teisę gauti atsiskaitymą už Prekes su sąlyga, kad jis tinkamai vykdo šią Sutartį.
     9. Pardavėjas turi kitas teises ir pareigas, numatytas Sutartyje ir Lietuvos Respublikos teisės aktuose;
     10. Pardavėjas privalo atlyginti Pirkėjui ir tretiesiems asmenims atsiradusius nuostolius dėl netinkamo Sutarties vykdymo ar nevykdymo, užtikrinti, kad Prekių tiekimu nebūtų padaryta Lietuvos Respublikos ir (ar) Europos Sąjungos teisės aktų pažeidimų;
     11. Pardavėjas privalo savo sąskaita apsaugoti ir apginti Užsakovą nuo bet kokių ieškinių, reikalavimų, nuostolių ar žalos, kylančios iš bet kokio Pardavėjo veiksmo ar neveikimo tiekiant Prekes ir susijusio su trečiųjų šalių teisėmis į patentus, prekių ženklus ir (ar) kitas intelektinės bei pramoninės nuosavybės formas. Šalys apie tokius ieškinius, reikalavimus, nuostolius ar žalą praneša viena kitai ne vėliau kaip per 30 kalendorinių dienų nuo dienos, kai apie tai sužino;
     12. Pardavėjas privalo Sutarties vykdymo metu užsakytas Prekes pristatyti darbo dienomis ne piko valandomis t. y. pristatymas nuo 09:00 val. iki 15:30 val. pirmadienį – ketvirtadienį, penktadienį iki 14:15 val., per įmanomai mažiausią reisų kiekį, transportu, kurio tūris išnaudojamas maksimaliai.
     13. Pardavėjas privalo užtikrinti, kad tara (paletės), ant kurios pateikiamos Prekės būtų daugkartinio naudojimo ir ne vėliau kaip per 30 kalendorinių dienų nuo pirkėjo pranešimo, būtų susigrąžinama kartotiniam naudojimui.

4.2 Pirkėjo teisės ir pareigos:

* + 1. Pirkėjas privalo priimti Sutartyje numatytu ar Šalių sutartu laiku pristatytas Prekes, jeigu jos atitinka šios Sutarties ir Prekėms taikomus kokybės reikalavimus;
    2. Pirkėjas privalo priėmimo metu patikrinti perduodamas Prekes bei pasirašyti Prekių gavimo dokumentus;
    3. Pirkėjas privalo sumokėti Sutarties kainą Sutarties sąlygose nustatyta tvarka ir terminais;
    4. Pirkėjas privalo suteikti informaciją ir /ar dokumentus, būtinus Sutarčiai vykdyti;
    5. Pirkėjas privalo tinkamai vykdyti kitus įsipareigojimus, numatytus Sutartyje;
    6. Pirkėjas turi teisę reikalauti atlyginti patirtus nuostolius;
    7. Pirkėjas turi teisę reikalauti netinkamos kokybės ar neatitinkančias techninės specifikacijos, kitų pirkimo dokumentų, Prekes pakeisti tinkamomis;
    8. Pirkėjas turi kitas šios Sutarties bei Lietuvos Respublikos teisės aktų numatytas teises ir pareigas.

1. **KOKYBĖ IR GARANTINIAI ĮSIPAREIGOJIMAI**
   1. Pirkėjui kartu su prekėmis turi būti pateikta prekių atitikties deklaracijos kopija.
   2. Laikoma, kad Prekės neatitinka Sutarties reikalavimų, jeigu perduotų Prekių parametrai, kiekis neatitinka šios Sutarties ir jos priedų bei pirkimo dokumentų sąlygų arba perduotos kitos rūšies, negu numatyta Sutartyje, Prekės.
   3. Pardavėjas įsipareigoja Prekėms suteikti ne trumpesnę kaip \_\_\_\_(\_\_\_\_\_) metų garantiją; dažų dangai - ne trumpesnę kaip \_\_\_\_(\_\_\_\_\_) metų garantiją ir Prekių pristatymo dieną pateikti garantiją patvirtinančius dokumentus.
   4. Garantija Prekėms skaičiuojama nuo Prekių Pirkėjui pateikimo, Pirkėjui akceptavus atitinkamą PVM sąskaitą – faktūrą (lygiavertį dokumentą), kuri kartu yra ir priėmimo-perdavimo aktas.
   5. Pirkėjas, garantiniu laikotarpiu nustatęs prekių trūkumus Pardavėjui per 3 (tris) darbo dienas pateikia raštišką pretenziją.
   6. Pardavėjas, gavęs pretenziją dėl Prekių trūkumų garantiniu laikotarpiu, įsipareigoja per 10 (dešimt) dienų ar kitą su Pirkėju suderintą terminą, pašalinti Prekių trūkumus arba pakeisti netinkamas naudoti Prekes naujomis kokybiškomis Prekėmis. Laiku nepašalinęs trūkumų arba nepakeitęs Prekių naujomis kokybiškomis Prekėmis Pardavėjas už kiekvieną pavėluotą dieną moka 0,05 % dydžio delspinigius nuo nepakeistų Prekių kainos.
   7. Jeigu Pardavėjas per nurodytą terminą nepašalina prekių trūkumų ar nepakeičia nekokybiškų Prekių naujomis, tinkamomis naudoti, Pirkėjas turi teisę pašalinti Prekių trūkumus ar pakeisti Prekes naujomis, savo jėgomis ir savo sąskaita, o Pardavėjas įsipareigoja atlyginti visas Pirkėjo dėl to patirtas išlaidas bei nuostolius.
2. **ŠALIŲ ATSAKOMYBĖ**
   1. Šalių atsakomybė nustatoma pagal teisės aktus ir Sutarties sąlygas
   2. Šalys, neįvykdžiusios savo įsipareigojimų pagal šią Sutartį, atleidžiamos nuo atsakomybės, jeigu tai įvyksta dėl *force majeure* aplinkybių.

## Nenugalima jėga – nepaprastos aplinkybės (*force majeure),* kurių negalima nei numatyti arba išvengti, nei kuriomis nors priemonėmis pašalinti (šiai sutarčiai taikomas Lietuvos Respublikos norminiais aktais nustatytas nenugalimos jėgos apibrėžimas);

* 1. Nenugalima jėga (*force majeure)* nelaikomos šalies veiklai turėjusios įtakos aplinkybės, į kurių galimybę šalys, sudarydamos sutartį, atsižvelgė, t.y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš šalių reorganizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje sutarties sudarymo metu yra tikėtinos. Nenugalima jėga (*force majeure)* taip pat nelaikoma tai, kad rinkoje nėra reikalingų prievolei vykdyti prekių, šalis neturi reikiamų finansinių išteklių arba šalies kontrahentai pažeidžia savo prievoles.
  2. Nenumatytoms aplinkybėms užsitęsus ilgiau kaip mėnesį, šalis turi teisę vienašališkai nutraukti sutartį, apie tai raštu pranešdama kitai šaliai.

## Sutarties šalis, kuri dėl šiame skyriuje nurodytų aplinkybių negali vykdyti prisiimtų įsipareigojimų, privalo per 2 (dvi) darbo dienas, kai sužinojo apie šias aplinkybes, išsiųsti raštišką pranešimą apie tai kitai Šaliai;

## Pasibaigus nenugalimos jėgos veikimui, Šalys privalo įvykdyti visus neįvykdytus įsipareigojimus viena kitos atžvilgiu, nebent kitaip yra nustatyta Sutartyje.

* 1. Pardavėjui pažeidus Sutarties 4.1.12. ir 4.1.13. papunkčiuose nurodytus reikalavimus, Pirkėjas turi teisę reikalauti 100 (vieno šimto) eurų baudą už kiekvieną pirkėjo nustatytą pažeidimo atvejį.
  2. Pirkėjas turi teisę, įspėjęs Pardavėją prieš 15 (penkiolika) dienų, vienašališkai nutraukti Sutartį dėl esminio Sutarties pažeidimo. Esminiu Sutarties sąlygų pažeidimu bus laikomas Prekių pristatymo terminų ir Prekių kokybės pagal Sutartį nesilaikymas. Pardavėjui netinkamai įvykdžius pirkimo sutartį (ar jos neįvykdžius), kai toks neįvykdymas yra esminis sutarties pažeidimas, Pardavėjas bus įtraukiamas į Nepatikimų tiekėjų sąrašą. Į Nepatikimų tiekėjų sąrašą įtraukiama 3 metams.

1. **SUTARTIES GALIOJIMO TERMINAS IR JOS NUTRAUKIMO TVARKA**
   1. Sutartis įsigalioja nuo pasirašymo dienos ir galioja 25 (dvidešimt penkis) mėnesius.
   2. Sutartis gali būti nutraukta abipusiu raštišku Šalių susitarimu.
   3. Sutartis taip pat gali būti nutraukta Lietuvos Respublikos pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymo 98 straipsnyje numatytais atvejais ir tvarka.
   4. Pirkėjas turi teisę nutraukti Sutartį vienašališkai, Pardavėją raštu apie tai įspėjęs prieš 15 (penkiolika) kalendorinių dienų, jei:
      1. Pardavėjas 2 (du) kartus nepristato Pirkėjui Prekių per \_\_\_(\_\_\_\_) kalendorinių dienų ((savaičių skaičius nurodytas Pardavėjo pasiūlyme padaugintas iš 7) + 10 (dešimt) kalendorinių dienų)) nuo Prekių užsakymo.
      2. Pardavėjo pateiktos prekės neatitinka konkurso sąlygose ir šioje Sutartyje nustatytų reikalavimų, o trūkumai nepašalinti per papildomai nustatytą terminą.
   5. Kai Sutartis nutraukiama Pardavėjo iniciatyva ar 7.4 punkte numatytais pagrindais, Pardavėjas privalo sumokėti 10 (dešimt) proc. baudą nuo bendros Sutarties vertės su PVM bei atlyginti visus Pirkėjo patirtus ir būsimus nuostolius.
   6. Nutraukus Sutartį, visi Pardavėjo garantiniai įsipareigojimai lieka galioti iki garantinio termino pabaigos.
2. **ŠALIŲ PAREIŠKIMAI IR GARANTIJOS** 
   1. Kiekviena iš Šalių pareiškia ir garantuoja kitai Šaliai, kad:
      1. Šalis yra tinkamai įsteigta ir teisėtai veikia pagal Lietuvos Respublikos įstatymus;
      2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Prekėms tiekti;
      3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
      4. ši Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.
3. **KITOS SUTARTIES NUOSTATOS**
   1. Sutartis parengta lietuvių kalba dviem vienodą juridinę galią turinčiais egzemplioriais po vieną kiekvienai Sutarties šaliai. Jeigu sutartis pasirašoma elektroniniais parašais, sudaromas vienas egzempliorius, turintis vienodą juridinę galią abiem šalims.
   2. Pardavėjas sutarčiai vykdyti skiria atsakingą sutarties vykdytoją(-us): .........................., telefonas:......................, el. paštas: .......................
   3. Pirkėjas sutarčiai vykdyti skiria atsakingą sutarties vykdytoją(-us): .........................., telefonas:......................, el. paštas: .......................
   4. Pirkėjo asmuo, atsakingas už sutarties ir pakeitimų paskelbimą pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo nuostatas ........................................
   5. Pardavėjas informuoja savo atstovus apie jų asmens duomenų tvarkymą, nurodydamas šią informaciją: UAB „Vilniaus apšvietimas“ (įmonės kodas 120125820, įmonės buveinės adresas Elektrinės g. 1, Vilnius, el. pašto adresas informacija@vilniausapsvietimas.lt) tvarko šiuos Pardavėjo atstovų asmens duomenis: vardą, pavardę, įmonės pavadinimą, pareigas, telefono ryšio numerį, elektroninio pašto adresą bei kitus Pardavėjo ir/ar jo atstovo pateiktus duomenis. Nurodyti asmens duomenys tvarkomi sutarties su duomenų subjekto atstovaujama Šalimi sudarymo ir vykdymo tikslu, siekiant teisėtų sutarties Šalių interesų. Pardavėjas Pirkėjo atstovų asmens duomenis privalo tvarkyti vadovaudamasis Bendruoju duomenų apsaugos reglamentu ir kitais teisės aktais, reglamentuojančiais asmens duomenų apsaugą.
   6. Bet kokie Sutarties papildymai bei pakeitimai galioja tik juos sudarius raštu, pasirašius abiejų šalių įgaliotiems atstovams ir patvirtinus antspaudais, arba abiejų šalių įgaliotiems atstovams pasirašius elektroniniais parašais.
   7. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
   8. Ginčai tarp šalių sprendžiami derybomis. Nepavykus ginčų išspręsti derybomis, jie sprendžiami Lietuvos Respublikos įstatymų nustatyta tvarka teisme pagal Pirkėjo buveinės registracijos vietą.
   9. Keičiantis šalių rekvizitams, nurodytiems šioje Sutartyje, apie tai per 5 (penkias) dienas privaloma raštu pranešti kitai šaliai.
   10. Sutarties priedai, kurie yra sudėtinė ir neatskiriama šios Sutarties dalis:
4. Sutarties 1 priedas - Prekių sąrašas;
5. Sutarties 2 priedas - Techninė specifikacija.

|  |  |
| --- | --- |
| **Pardavėjas:**  Direktorius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Pirkėjas:**  ***UAB „Vilniaus apšvietimas“***  Elektrinės g. 1, LT - 03150 Vilnius  Įmonės kodas: 120125820,  PVM mokėtojo kodas: LT 201258219  A.s. LT857044060000315079, AB SEB bankas  banko kodas 70440  Tel. +370 5 249 61 27.  El. paštas [informacija@vilniausapsvietimas.lt](mailto:informacija@vilniausapsvietimas.lt)  Direktorius  Andrius Deimantas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Sutarties 1 priedas

**PREKIŲ SĄRAŠAS**

|  |  |  |  |  |
| --- | --- | --- | --- | --- |
| Eil.  Nr. | Prekių pavadinimas/ **tipas/modelis/gamintojas**  **(privaloma nurodyti)** | Mato vnt. | Orientacinis kiekis | Vieneto įkainis, Eur be PVM |
| *1.* | *2.* | *3.* | *4.* | *5.* |
| 1. |  |  |  |  |
| 2. |  |  |  |  |
| 3. |  |  |  |  |

|  |  |
| --- | --- |
| **Pardavėjas:**  Direktorius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Pirkėjas:**  ***UAB „Vilniaus apšvietimas“***  Elektrinės g. 1, LT - 03150 Vilnius  Įmonės kodas: 120125820,  PVM mokėtojo kodas: LT 201258219  A.s. LT857044060000315079, AB SEB bankas  banko kodas 70440  Tel. +370 5 249 61 27.  El. paštas [informacija@vilniausapsvietimas.lt](mailto:informacija@vilniausapsvietimas.lt)  Direktorius  Andrius Deimantas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Sutarties 2 priedas

**TECHNINĖ SPECIFIKACIJA**

|  |  |
| --- | --- |
|  |  |